Diari Oficial de la Generalitat Valenciana


Sumari del DOGV 7557, del 26-06-2015 (2015/6017)

RESOLUCIÓ de 22 de juny de 2015, de la Conselleria de Presidència i Agricultura, Pesca, Alimentació i Aigua, per la qual es concedixen les ajudes a confederacions, federacions i associacions veïnals de la Comunitat Valenciana per a 2015.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7557

Data del DOGV
:   26-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/6017


Data del document
:   22-06-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 22 de juny de 2015, de la Conselleria de Presidència i Agricultura, Pesca, Alimentació i Aigua, per la qual es concedixen les ajudes a confederacions, federacions i associacions veïnals de la Comunitat Valenciana per a 2015. [2015/6017]  
Mitjançant Orde 20/2014, de 30 de desembre (DOCV 7451, 27.01.2015), del conseller de Presidència i Agricultura, Pesca, Alimentació i Aigua, es van convocar subvencions destinades a confederacions, federacions i associacions veïnals de la Comunitat Valenciana per a l'exercici 2015 i es van aprovar les seues bases reguladores.  
De conformitat amb el que preveu la base octava de l'annex I de la mencionada orde, en relació amb la concessió de les subvencions en règim de concurrència competitiva, s'ha reunit la comissió avaluadora a l'efecte de realitzar l'estudi i la baremació de les sol·licituds presentades, i eleva la proposta de resolució corresponent en els termes de l'acta que ha estés a este efecte.  
Per això, fent ús de les facultats que em conferix l'apartat quint de la mencionada orde, en la qual es delega la persona titular de la Direcció General de Transparència i Participació Ciutadana per a l'exercici de la competència per a dictar les resolucions de concessió o denegació de la subvenció corresponents, resolc:  
  
Primer. Entitats a què es concedix subvenció  
Concedir una subvenció a les entitats que es relacionen, per un import total de 100.000 euros, a càrrec de l'aplicació pressupostària 65.06.34.714.50.3, línia T4053000, del pressupost per a l'exercici 2015, per les quanties i per les activitats que s'assenyalen a continuació, una vegada resolt el tràmit de reformulació de projectes establit en l'apartat 2 de la base octava de l'annex I de la convocatòria:  
  
  
Segon. Entitats a què no es concedix subvenció  
L'entitat que s'indica a continuació no rep cap subvenció per quant el seu projecte no arriba als 50 punts previstos en l'apartat 3 de la base sèptima, de l'annex I de l'orde:  
- Associacions veïnals:  
Associació de Veïns José Antonio i adjacents, amb 37,5 punts.  
  
Tercer. Entitats excloses  
Queda exclosa de la convocatòria l'entitat següent pels motius que s'assenyalen a continuació:  
  
1. No estar inscrita en el Registre de Participació Ciutadana de la Comunitat Valenciana a data 1 de gener de 2015.  
  
Exp. Entitat Motiu exclusió  
53/014/15 Associació de Veïns i Veïnes de Cabanyal-Canyamelar 1  
  
  
  
Quart. Justificació de la subvenció  
1. Per a efectuar el pagament, els beneficiaris de la subvenció s'hauran d'ajustar als requisits i les formes d'acreditació establits en els articles 30 i 31 de la Llei 38/2003, de 17 de novembre, General de Subvencions, i en tot cas hauran de presentar la documentació següent:  
  
- Certificat de justificació del gasto (annex II, document núm. 5).  
- Relació detallada dels gastos ocasionats pel projecte objecte de subvenció, amb identificació del creditor i del concepte de gasto, import, data d'emissió i relació amb les activitats i els objectius del projecte.  
- Factures originals relatives als gastos realitzats, així com, si és el cas, la documentació acreditativa del seu pagament. Les factures hauran de complir els requisits establits en el Reial Decret 1619/2012, de 30 de novembre, pel qual s'aprova el Reglament per què es regulen les obligacions de facturació (BOE 289, 01.12.2012). Les entitats que hagen realitzat el projecte en xarxa hauran de justificar les aportacions realitzades a la resta d'entitats participants en el projecte en relació amb la subvenció concedida.  
- Memòria tècnica detallada de les activitats realitzades efectivament/materialment i que han sigut subvencionades, que haurà de ser desenrotllada segons els epígrafs següents:  
a) Dades de l'entitat sol·licitant: nom i NIF.  
b) Títol del projecte.  
c) Treball en xarxa: entitats participants, àrees de responsabilitat, pressupost assignat.  
d) Activitats realitzades, s'hauran de detallar: nom, dates de realització, lloc, horari, nombre d'hores, nombre de participants, materials utilitzats, persona responsable, descripció de com s'ha dut a terme.  
  
e) Difusió del projecte: descripció del pla de difusió en què es detallen les dates de realització i les accions utilitzades.  
f) Avaluació del projecte:  
- Descripció dels resultats obtinguts.  
- Descripció de la relació entre els resultats obtinguts i les necessitats prèvies.  
- Anàlisi del grau de compliment dels objectius plantejats.  
- Descripció de la incidència dels resultats sobre el foment de la participació ciutadana.  
- Aplicació dels resultats per a la posada en marxa de futurs projectes o la millora en la seua gestió.  
g) Aportació del material gràfic (fullets, cartells, tríptics), fotografies de les activitats, material utilitzat en l'avaluació (qüestionaris, informes de resultats), llistat d'assistents i d'altres que es consideren oportuns.  
En la justificació de les retribucions de personal laboral contractat, junt amb els fulls de salaris corresponents, s'hauran d'adjuntar els documents de cotització a la Seguretat Social preceptius.  
2. La justificació anirà dirigida a la Direcció General de Transparència i Participació Ciutadana (c/ En Bou 9-11. 46339 València), i haurà de presentar-se fins al 31 d'octubre de 2015 inclusivament, per tal de poder lliurar-se les quantitats corresponents. També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quint. Minoració, anul·lació i reintegrament de la subvenció  
1. Es reduirà proporcionalment la subvenció en cas que la justificació dels gastos realitzats no abaste la quantia atorgada, i també quan, havent-se subvencionat una part del cost total de l'activitat, no es justifique l'import total del gasto que suposa el desenrotllament d'eixa activitat.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas, es garantirà el dret d'audiència de l'interessat.  
3. En els casos previstos en l'article 37 de Llei General de Subvencions, els beneficiaris hauran de reintegrar la totalitat o una part de la quantitat percebuda més els corresponents interessos de demora. En estos casos s'incoarà l'expedient oportú que, amb audiència prèvia a l'interessat, serà resolt per la persona titular de la Direcció General de Transparència i Participació Ciutadana.  
  
Sext. Recursos  
Contra esta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
València, 22 de juny de 2015.- El conseller de Presidència i Agricultura, Pesca, Alimentació i Aigua, p. d. (O 20/2014, 30.12.2014, DOCV 7451/2015), la directora general de Transparència i Participació Ciutadana: María Barrios Hermida.